
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

«31» ՕԳՈՍՏՈՍԻ 2026 Թ.                                                                            ՔԱՂ. ԵՐԵՎԱՆ

Հ Ր Ա Մ Ա Ն N 557-Լ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐԻ ԵՎ ՊՐՈԲԱՑԻԱՅԻ ԾԱՌԱՅՈՒԹՅԱՆ ԿՈՂՄԻՑ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼՈՒ ՎԵՐԱԲԵՐՅԱԼ ԶԵԿՈՒՅՑՆԵՐԻ ԿԱԶՄՄԱՆ ԿԱՐԳԸ ԵՎ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏՄԱՆ ՀԱՐՑԻ ՔՆՆԱՐԿՄԱՆ ՀԱՄԱՐ ՆԵՐԿԱՅԱՑՎՈՂ ՓԱՍՏԱԹՂԹԵՐԻ ՕՐԻՆԱԿԵԼԻ ՁԵՎԵՐԸ ՀԱՍՏԱՏԵԼՈՒ ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐԻ 2018 ԹՎԱԿԱՆԻ ՀՈՒԼԻՍԻ 12-Ի N 336-Լ ՀՐԱՄԱՆՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ

Ղեկավարվելով Քրեակատարողական օրենսգրքի 133-րդ հոդվածի 14-րդ, «Պրոբացիայի մասին» օրենքի 23-րդ հոդվածի 8-րդ մասերով և «Նորմատիվ իրավական ակտերի մասին» օրենքի 37-րդ հոդվածով․

Հ Ր Ա Մ Ա Յ Ո Ւ Մ   Ե Մ՝
[bookmark: _Hlk175147230]1․ Հաստատել՝
1) Հայաստանի Հանրապետության արդարադատության նախարարության քրեակատարողական հիմնարկների և պրոբացիայի ծառայության կողմից պատիժը կրելուց պայմանական վաղաժամկետ ազատելու վերաբերյալ զեկույցների կազմման կարգը՝ համաձայն N 1 հավելվածի.
2) [bookmark: _Hlk220608193]Պատիժը կրելուց պայմանական վաղաժամկետ ազատման հարցի քննարկման համար ներկայացվող փաստաթղթերի օրինակելի ձևերը՝ համաձայն N 2 հավելվածի.
3) Հայաստանի Հանրապետության արդարադատության նախարարության քրեակատարողական հիմնարկների կողմից զեկույցի կազմման համար դատապարտյալի վերաբերյալ տեղեկատվության գնահատման չափորոշիչները՝ համաձայն N 3 հավելվածի:
2․ Սահմանել, որ՝
1) Հայաստանի Հանրապետության արդարադատության նախարարության քրեակատարողական հիմնարկների և Պրոբացիայի ծառայության միջև փաստաթղթաշրջանառությունը վարվում է «Mulberry» էլեկտրոնային փաստաթղթաշրջանառության համակարգի միջոցով.
2) Սույն հրամանի դրույթները տարածվում են այն ուժի մեջ մտնելուց հետո ծագած իրավահարաբերությունների վրա.
3) Մինչ սույն հրամանի ուժի մեջ մտնելը ծագած իրավահարաբերությունների վրա տարածվում են Հայաստանի Հանրապետության արդարադատության նախարարի 2018 թվականի հուլիսի 12-ի N 336-Լ հրամանի դրույթները.
4) Սույն հրամանի համատեքստում իրավահարաբերությունների ծագման պահ է համարվում դատապարտյալի կողմից պատիժը կրելուց պայմանական վաղաժամկետ ազատման վերաբերյալ դիմում ներկայացնելը:
3․ Ուժը կորցրած ճանաչել Հայաստանի Հանրապետության արդարադատության նախարարի 2018 թվականի հուլիսի 12-ի «Հայաստանի Հանրապետության արդարադատության նախարարության քրեակատարողական և պրոբացիայի ծառայությունների կողմից պատիժը կրելուց պայմանական վաղաժամկետ ազատելու, պատժի չկրած մասն ավելի մեղմ պատժատեսակով փոխարինելու վերաբերյալ զեկույցների կազմման կարգը և պատիժը կրելուց պայմանական վաղաժամկետ ազատելու, պատժի չկրած մասն ավելի մեղմ պատժատեսակով փոխարինելու հարցերով ներկայացվող փաստաթղթերի օրինակելի ձևերը հաստատելու մասին» N 336-Լ հրամանը։
4. Սույն հրամանն ուժի մեջ է մտնում 2026 թվականի սեպտեմբերի 1-ից:
Պարտականությունները կատարող՝
[bookmark: _GoBack]ԱՆՆԱ ԿԱՐԱՊԵՏՅԱՆ
[bookmark: _Hlk221540504]

Հավելված N 1
Արդարադատության նախարարի
2026 թվականի օգոստոսի 31-ի 
N 557-Լ հրամանի

ԿԱՐԳ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐԻ ԵՎ ՊՐՈԲԱՑԻԱՅԻ ԾԱՌԱՅՈՒԹՅԱՆ ԿՈՂՄԻՑ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼՈՒ ՎԵՐԱԲԵՐՅԱԼ ԶԵԿՈՒՅՑՆԵՐԻ ԿԱԶՄՄԱՆ

I. ԸՆԴՀԱՆՈՒՐ ԴՐՈՒՅԹՆԵՐ

1. Սույն կարգով սահմանվում են Հայաստանի Հանրապետության արդարադատության նախարարության քրեակատարողական և Պրոբացիայի ծառայության կողմից պատիժը կրելուց պայմանական վաղաժամկետ ազատելու վերաբերյալ զեկույցների (այսուհետ նաև՝ Զեկույց) կազմման կանոնները և առանձնահատկությունները:
2. Քրեակատարողական հիմնարկները զեկույցը կազմում են պատիժը կրելուց պայմանական վաղաժամկետ ազատելու նպատակով դատապարտյալի գրավոր դիմումը (այսուհետ՝ նաև Դիմում), իսկ Պրոբացիայի ծառայությունը՝ սույն կարգի 3-րդ կետով նախատեսված պաշտոնական ծանուցումն ստանալու դեպքում:
3. Պատիժը կրելուց պայմանական վաղաժամկետ ազատելու նպատակով դատապարտյալի գրավոր դիմումն ստանալուց հետո պատիժը կատարող քրեակատարողական հիմնարկի (այսուհետ նաև՝ Հիմնարկ) վարչակազմն այդ մասին անհապաղ, սակայն ոչ ուշ, քան մեկ աշխատանքային օրվա ընթացքում, «Mulberry» էլեկտրոնային փաստաթղթաշրջանառության համակարգի միջոցով պաշտոնապես ծանուցում է Պրոբացիայի ծառայությանը՝ նշելով Քրեակատարողական օրենսգրքի (այսուհետ նաև՝ Օրենսգիրք) 133-րդ հոդվածի 4-րդ, 12-րդ կամ 13-րդ մասերից մեկով Զեկույցի կազմման և ներկայացման համար պահանջվող ժամկետը:
4. Դատապարտյալի համաձայնության դեպքում նրա առողջական վիճակի վերաբերյալ տեղեկությունը ստանալու համար Հիմնարկի պետը դատապարտյալի՝ Դիմումն ստանալուց հետո՝ երկու աշխատանքային օրվա ընթացքում համապատասխան գրությամբ դիմում է Առողջապահության նախարարության «Քրեակատարողական բժշկության կենտրոն» ՊՈԱԿ-ի՝ տվյալ տարածքային ստորաբաժանման ղեկավարին՝ կցելով դատապարտյալի դիմումի պատճենը։ Դիմումում դատապարտյալի համաձայնության բացակայության դեպքում առողջական վիճակի մասին տվյալներ չեն պահանջվում։
5. Հիմնարկը Զեկույցում անդրադառնում է Քրեական օրենսգրքի 85-րդ հոդվածի 2-րդ մասի 1-5-րդ կետերին և 3-րդ մասի 1-9-րդ և 11-րդ կետերին:
6. Պրոբացիայի ծառայությունը անդրադառնում է Քրեական օրենսգրքի 85-րդ հոդվածի 2-րդ մասի 1-3-րդ և 5-րդ կետերին՝ հաշվի առնելով Հիմնարկի կողմից կազմված Զեկույցում առկա տվյալները, ինչպես նաև Քրեական օրենսգրքի 85-րդ հոդվածի 2-րդ մասի 4-րդ կետին և 3-րդ մասով նախատեսված բոլոր կետերին:

II. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿԻ ԿՈՂՄԻՑ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼՈՒ ՎԵՐԱԲԵՐՅԱԼ ԶԵԿՈՒՅՑԻ ԿԱԶՄՈՒՄԸ

7. Զեկույցը կազմում է Հիմնարկի սոցիալական, հոգեբանական և իրավական աշխատանքների բաժնի (այսուհետ՝ ՍՀԻԱ բաժին) աշխատակիցը, ներկայացնում ՍՀԻԱ բաժնի պետի համաձայնությանը, այնուհետև՝ Հիմնարկի պետի հաստատմանը:
8. ՍՀԻԱ բաժնի կողմից հաստատման ներկայացված Զեկույցը Հիմնարկի պետի կողմից հաստատվում և ուղարկվում է Պրոբացիայի ծառայություն՝ Զեկույցը ստանալուց հետո 3 օրվա ընթացքում:
9. ՍՀԻԱ բաժնի աշխատակիցը Զեկույցը կազմում է հիմք ընդունելով Հիմնարկի վերասոցիալականացման գնահատման հանձնաժողովի եզրակացությունը (այսուհետ նաև՝ Եզրակացություն) և «Դատապարտյալի անձնական գործի և վարքագծի փաստական նկարագրի վերաբերյալ տեղեկանքը, ինչպես նաև այլ անհրաժեշտ տեղեկատվությունը:
10. Զեկույցի կազմման համար Եզրակացությունը և դատապարտյալի անձնական գործի և վարքագծի փաստական նկարագրի վերաբերյալ տեղեկանքը ՍՀԻԱ բաժնին տրամադրվում է դատապարտյալի դիմումը ստանալուց հետո 50 օրվա ընթացքում՝ առաջին քննարկման դեպքում, իսկ կրկին քննարկման դեպքում՝ 14 օրվա ընթացքում:
11. ՍՀԻԱ բաժնի աշխատակիցը Զեկույցը կազմում և ներկայացնում է Հիմնարկի պետի հաստատմանը Հանձնաժողովի Եզրակացությունը և դատապարտյալի անձնական գործի և վարքագծի փաստական նկարագրի վերաբերյալ տեղեկանքը ստանալուց հետո 7 օրվա ընթացքում՝ առաջին քննարկման դեպքում, իսկ կրկին քննարկման դեպքում՝ 3 օրվա ընթացքում: 
12. Սույն Հրամանի Հավելված N 3-ով սահմանված՝ Քրեակատարողական հիմնարկների կողմից Զեկույցի կազմման համար դատապարտյալի վերաբերյալ տեղեկատվության գնահատման չափորոշիչները (այսուհետ նաև՝ Չափորոշիչներ) գնահատվում են գումարման և հանման եղանակով։
13. Չափորոշիչների գնահատման արդյունքում հնարավոր առավելագույն դրական միավորը կազմում է 23 միավոր։
14. Չափորոշիչների գնահատման արդյունքում 15 և ավելի միավոր ստացվելու դեպքում դատապարտյալի վերաբերյալ կազմված Զեկույցը համարվում է դրական: Այն դեպքերում, երբ.
ա. ռիսկերի և կարիքների գնահատմամբ կրթական կարիք չի գնահատվել և վերասոցիալականացման ծրագրով կրթական ծրագրերին մասնակցելու գործողություն չի նախատեսվել, դրական Զեկույցի շեմն իջեցվում է 3 միավորով,
բ. դատական ակտով անձի վրա չի դրվել հանցագործությամբ պատճառած վնասը հատուցելու կամ այլ կերպ հարթելու պարտականություն, դրական զեկույցի շեմն իջեցվում է 3 միավորով,
գ. դատապարտյալը կատարած հանցանքը ընդունել և զղջացել է մինչև պատժի նշանակումը, դրական Զեկույցի շեմն իջեցվում է 2 միավորով:
15. Եթե միաժամանակ առկա են սույն Կարգի 14-րդ կետի «ա», «բ» և «գ» ենթակետերով նախատեսված մեկից ավելի հանգամանքներ, դրական Զեկույցի շեմն իջեցվում է համապատասխան ենթակետերով նախատեսված միավորների հանրագումարի չափով։
16. Չափորոշիչների գնահատման արդյունքում 14 և պակաս միավոր ստացվելու դեպքում (բացառությամբ սույն Կարգի 14-րդ կետի «ա», «բ» և «գ» ենթակետերով նշված դեպքերի), Զեկույցը գնահատվում է բացասական:
17. Սույն Հրամանի Հավելված N 2-ով նախատեսված փաստաթղթերը կամ դրանց պատճենները, ինչպես նաև Հանձնաժողովի Եզրակացությունը, դատապարտյալի անձնական գործի և վարքագծի փաստական նկարագրի վերաբերյալ տեղեկանքը կամ դրանց պատճենները կցվում են դատապարտյալի անձնական գործին:
18. Հիմնարկի պետի կողմից Քրեակատարողական օրենսգրքի 133-րդ հոդված 5-րդ, 6-րդ կամ 8-րդ մասերով սահմանված որոշումը կայացնելուց հետո՝ մինչև դատարանի կողմից պատիժը կրելուց պայմանական վաղաժամկետ ազատման հարցի քննությունը, սույն Հրամանով հաստատված Հավելված 3-ի 4-7-րդ կետերի փոփոխության, ինչպես նաև դատապարտյալին այլ քրեակատարողական հիմնարկ տեղափոխելու դեպքերում այդ մասին ոչ ուշ, քան 2 աշխատանքային օրվա ընթացքում համապատասխան դատարանին ուղարկվում է գրավոր տեղեկատվություն։

III. ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՊՐՈԲԱՑԻԱՅԻ ԾԱՌԱՅՈՒԹՅԱՆ ԿՈՂՄԻՑ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼՈՒ ՎԵՐԱԲԵՐՅԱԼ ԶԵԿՈՒՅՑԻ ԿԱԶՄՈՒՄԸ

19. «Պրոբացիայի մասին» օրենքի 23-րդ հոդվածի 1-ին մասին համապատասխան` Պրոբացիայի ծառայության կողմից ներկայացվող զեկույցը կազմում է պատժի կրման վայրի Պրոբացիայի ծառայության տարածքային մարմինը (այսուհետ` տարածքային մարմին), իսկ Երևանում՝ Պրոբացիայի ծառայության կենտրոնական մարմնի իրավասու ստորաբաժանումը (այսուհետ՝ Կենտրոնական մարմնի իրավասու ստորաբաժանում):
20. Սույն կարգի 3-րդ կետով նախատեսված պաշտոնական ծանուցումն ստանալուց հետո պրոբացիայի ծառայողն անհապաղ, բայց ոչ ուշ, քան երեք աշխատանքային օրվա ընթացքում կապ է հաստատում Հիմնարկի հետ` այցելությունները նախապես համաձայնեցնելու նպատակով, ինչպես նաև կազմում է անձնական գործ և լրացնում հաշվառման քարտ:
21. Եթե դատապարտյալը չի հանդիսանում զեկույցը կազմող մարզային մարմնի բնակիչ, ապա այդ դեպքում զեկույց կազմող մարզային մարմինը հարցում է ուղարկում դատապարտյալի մշտական բնակության վայրի Պրոբացիայի ծառայության տարածքային մարմին։ Դատապարտյալի մշտական բնակության վայրի Պրոբացիայի ծառայության տարածքային մարմինը ձեռք է բերում հարցման մեջ նշված անհրաժեշտ տեղեկատվությունը և հարցումն ստանալուց հետո 15 աշխատանքային օրվա ընթացքում արդյունքներն ուղարկում Պրոբացիայի ծառայության՝ հարցումն իրականացրած մարմին:
22. Սույն կարգի 21-րդ կետով նախատեսված անձնական գործը կազմվում է դատապարտյալի վերաբերյալ տվյալների շտեմարանում առկա տեղեկությունների, Հիմնարկում գտնվող անձնական գործի, դատապարտյալի, նրա ուսման կամ աշխատանքի վայրի վարչակազմի, ընտանիքի անդամների, ազգականների, ընկերների, հարևանների հետ հանդիպումների, պետական և տեղական ինքնակառավարման մարմիններից, հիմնարկներից և այլ կազմակերպություններից, Պրոբացիայի ծառայության տարածքային այլ մարմիններից ստացված տեղեկությունների, ինչպես նաև Հիմնարկի ծառայողների և այլ անձանց ներկայացրած տվյալների հիման վրա:
23. Պրոբացիայի ծառայության աշխատակիցը խորհրդատվական ձայնի իրավունքով մասնակցում է նաև պատիժը կրելուց պայմանական վաղաժամկետ ազատման ներկայացնելու հարցի քննարկման շրջանակում հրավիրված Հիմնարկի վերասոցիալականացման գնահատման հանձնաժողովի նիստին։
24․ Զեկույցի կազմման և դատապարտյալի անձնական գործի ուսումնասիրման նպատակով պրոբացիայի ծառայողն առնվազն մեկ անգամ այցելում է Հիմնարկ, զրուցում դատապարտյալի հետ, դատապարտյալի անձնական գործի ուսումնասիրման հիման վրա կազմում քաղվածք, անհրաժեշտության դեպքում` կատարում պատճեններ:
25. Սույն կարգի 24-րդ կետով նախատեսված դեպքում Հիմնարկի վարչակազմը պարտավոր է, նախապես համաձայնեցված ժամանակացույցին համապատասխան, ապահովել պրոբացիայի ծառայողի մուտքն ու ելքը Հիմնարկ, պրոբացիայի ծառայողի և դատապարտյալի մեկուսի հանդիպումը, ինչպես նաև անհրաժեշտության դեպքում պրոբացիայի ծառայողին անհրաժեշտ փաստաթղթերի պատճենների տրամադրումը:
26. Պրոբացիայի ծառայողը դատապարտյալի հետ անձնական շփման և նախօրոք մշակված հարցաշարի օգնությամբ բացահայտում է կրկնահանցագործության թաքնված մոտիվները և հակվածության աստիճանը, դրան խոչընդոտող հանգամանքները, հնարավորինս հստակ պատկերացում կազմում դատապարտյալի անձի, նրա վարքագծի և սոցիալական խոցելիության վերաբերյալ, ինչպես նաև գնահատում է նրա` հասարակություն վերաինտեգրվելու հնարավորությունը:
27. Պրոբացիայի ծառայողը պատժի կրման ընթացքում դատապարտյալի դրսևորած վարքագիծը գնահատում է՝ հաշվի առնելով Քրեական օրենսգրքի 85-րդ հոդվածի 2-րդ մասի 1-3-րդ և 5-րդ կետերով նախատեսված հանգամանքների վերաբերյալ Հիմնարկի կողմից կազմված զեկույցում առկա տեղեկությունները, ինչպես նաև Քրեական օրենսգրքի 85-րդ հոդվածի 2-րդ մասի 4-րդ կետով նախատեսված այլ հանգամանքները, որոնք նկարագրված չեն Հիմնարկի զեկույցում։ Դատապարտյալի կողմից նոր հանցանք կատարելու հավանականությունը գնահատվում է Քրեական օրենսգրքի 85-րդ հոդվածի 3-րդ մասով նախատեսված բոլոր հանգամանքների վերաբերյալ իրականացված ուսումնասիրությունների արդյունքների հիման վրա։ Զեկույցը Հիմնարկը տրամադրում է Պրոբացիայի ծառայությանը դատապարտյալի դիմումը ստանալուց հետո՝ առաջին քննարկման դեպքում՝ 60 օրվա, իսկ կրկին քննարկման դեպքում՝ 20 օրվա ընթացքում։
28. Իրականացված ուսումնասիրությունների արդյունքների հիման վրա պրոբացիայի ծառայողը համապատասխանաբար կենտրոնական մարմնի իրավասու ստորաբաժանման կամ տարածքային մարմնի պետի համաձայնությամբ կազմում է զեկույց և սույն կարգի 29-րդ կետով նախատեսված ժամկետը լրանալուց 5 աշխատանքային օր առաջ ուղարկում Պրոբացիայի ծառայության պետի հաստատմանը, իսկ կրկին քննարկման դեպքում՝ 3 օր առաջ: 
29․ Զեկույցը կազմվում է սույն կարգի 3-րդ կետով նախատեսված պաշտոնական ծանուցումն ստանալուց հետո` 80 օրվա ընթացքում, իսկ կրկին քննարկման դեպքում՝ մեկամսյա ժամկետում և Պրոբացիայի ծառայության պետի կողմից ներկայացվում Հիմնարկ:
30. Զեկույցում անդրադարձ է կատարվում նաև դատապարտյալի՝ նախկինում պայմանական վաղաժամկետ ազատման հարցի քննարկման նախապատմությանը՝ ներառյալ հիմնավորումներին, արդյունքներին և վերջին քննարկումից հետո վարքագծային փոփոխություններին:
31. Զեկույցը կազմելիս, ըստ անհրաժեշտության, կիրառվում է ռիսկի գնահատման գործիքը, իսկ արդյունքների մասին նշում է կատարվում զեկույցում: Ընդ որում՝ գործիքների արդյունքներն ունեն խորհրդատվական բնույթ:
32. Զեկույցում կատարվում են նաև նշումներ հետևյալ հանգամանքների վերաբերյալ`
1) դատապարտյալի կողմից պրոբացիայի ծառայողի հետ համագործակցելու կամ համագործակցությունից հրաժարվելու փաստի մասին.
2) տեղեկատվության ստացման աղբյուր.
3) տեղեկատվության ստացման անհասանելի աղբյուր:
33. Դատապարտյալին պատժից պայմանական վաղաժամկետ ազատելը նպատակահարմար գնահատելու դեպքում՝ զեկույցի եզրակացության հատվածում ներկայացվում է ծրագիր, որում նշվում է, թե դատապարտյալի վերասոցիալականացման և հասարակություն վերաինտեգրվելու գործընթացի արդյունավետության նպատակով ինչպիսի պարտականություններ են առաջարկվում դատարանի կողմից դնել դատապարտյալի վրա և այն գործնական քայլերը, որոնք պետք է ձեռնարկվեն դատապարտյալի կողմից պատժի կրումից ազատվելուց հետո (բնակություն, ֆինանսներ, զբաղվածություն, կրթություն, ընտանիք, սոցիալական կապեր, առողջություն և այլն):
34. Դատապարտյալին պատժից պայմանական վաղաժամկետ ազատելը ոչ նպատակահարմար գնահատելու դեպքում՝ զեկույցի եզրակացության հատվածում ներկայացվում են առաջարկներ պատժի կրման ընթացքում իրականացվելիք միջոցառումների մասին՝ կրկնահանցագործության ռիսկը նվազեցնելու և ապագայում պայմանական վաղաժամկետ ազատման հավանականությունը բարձրացնելու նպատակով:
35. Պրոբացիայի ծառայության պետի կողմից զեկույցը հաստատվելուց հետո՝ անձնական գործն արխիվացվում է:

(Ձև 1)

ՀՀ ԱՆ «________________________» ՔԿՀ ՊԵՏ,
       հիմնարկի անվանումը)

ԱՐԴԱՐԱԴԱՏՈՒԹՅԱՆ _____________________
(նշել կոչումը)

___________________________________________
(Ա.Ա.Հ.)

ՀՀ ԱՆ «_________________» ՔԿՀ ԴԱՏԱՊԱՐՏՅԱԼ
                                                (հիմնարկի անվանումը)

_________________________________________ԻՑ
(Ա.Ա.Հ.)
ԴԻՄՈՒՄ
Խնդրում եմ օրենքով սահմանված կարգով քննարկել իմ՝ պատիժը կրելուց պայմանական վաղաժամկետ ազատելու հարցը:
Իմ՝ պատիժը կրելուց պայմանական վաղաժամկետ ազատման հարցի քննարկման ժամանակ առողջական վիճակիս վերաբերյալ տեղեկությունները և փաստաթղթերը համապատասխան իրավասու մարմիններին տրամադրելու համար տալիս եմ / չեմ տալիս իմ համաձայնությունը:

Դիմողի ստորագրությունը` ____________________________

«_____»_________________20 ___թ.

(Ձև 2)

ՀՀ ԱՆ «_________________» ՔԿՀ ԴԱՏԱՊԱՐՏՅԱԼ,
                              (հիմնարկի անվանումը)

________________________________________ ԻՆ
                                                            (Ա.Ա.Հ.)

ԾԱՆՈՒՑՈՒՄ
(պատիժը կրելուց պայմանական վաղաժամկետ ազատելու հարցի քննարկման համար դիմում ներկայացնելու կարգի վերաբերյալ)

Սույն թվականի_________________________-ին լրանում է Ձեր` պատիժը կրելուց
                                            (տարի, ամիս, օր) 
պայմանական վաղաժամկետ ազատելու` օրենքով սահմանված ժամկետը: Նշված ժամկետը լրանալուց ոչ շուտ, քան երեք ամիս առաջ (եթե կրկին քննարկման դեպքն է, ապա` 30 օր առաջ) Դուք իրավունք ունեք պատիժը կրելուց պայմանական վաղաժամկետ ազատելու հարցի քննարկման համար գրավոր դիմում ներկայացնելու քրեակատարողական հիմնարկի վարչակազմին: Դիմումով Դուք կարող եք հիմնավորել պատիժը կրելուց պայմանական վաղաժամկետ ազատելու համար դիմելու պատճառները: Հարկ է նշել, որ Ձեր` պատիժը կրելուց պայմանական վաղաժամկետ ազատելու հարցը ենթակա է քննարկման բացառապես Ձեր դիմումի առկայության դեպքում:

ՀՀ ԱՆ «______________» ՔԿՀ   ________________,
(հիմնարկի անվանումը)                            (նշել պաշտոնը)

ԱՐԴԱՐԱԴԱՏՈՒԹՅԱՆ _____________________
                                                                                                                            (նշել կոչումը)
___________________________________________
                                                                                                                                                 (ստորագրություն, Ա.Ա.Հ)

Ծանոթացա _________________________________________:
                                         (դատապարտյալի ստորագրությունը)

«_____»_________________20___թ.



(Ձև 3)
«ՀԱՍՏԱՏՈՒՄ ԵՄ»
ՀՀ ԱՆ «______________» ՔՐԵԱԿԱՏԱՐՈՂԱԿԱՆ ՀԻՄՆԱՐԿԻ ՊԵՏ
____________________________________________________________
——————————————————
(կոչում, Ա.Ա.Հ., ստորագրություն)

«____»_____________________20___ թ.

[bookmark: _Hlk123054556]ԶԵԿՈՒՅՑ
ՀՀ ԱՆ «________________» ՔԿՀ ԴԱՏԱՊԱՐՏՅԱԼ
_________________________________________________________________________-ի ՎԵՐԱԲԵՐՅԱԼ

«___»__________20__թ.                                                                           ք.____________

Հայաստանի Հանրապետության արդարադատության նախարարարության «_____________» քրեակատարողական հիմնարկի սոցիալական, հոգեբանական և իրավական աշխատանքների բաժնի ———————————————ս, ուսումնասիրելով`

Դատապարտյալ (անունը, հայրանունը, ազգանունը)——————————— —————
———————————————————————————————————————
Ծննդյան օրը, ամիսը, տարեթիվ՝  ————————————————————————
Ծննդյան վայրը՝   ———————————————————————————————
Ազգությունը, քաղաքացիությունը՝    ———————————————————————
Հաշվառման, բնակության վայրը մինչև դատապարտվելը՝  —————————————
———————————————————————————————————————
Կրթությունը, աշխատանքը մինչև դատապարտվելը՝ ————————————————
———————————————————————————————————————
վերաբերյալ նյութերը՝
Պ Ա Ր Զ Ե Ց Ի

Դատապարտյալ —————————————————————————————
1. Նախկին դատվածություն (ներ) (նշել դատապարտման օրը, ամիս, տարեթիվը, քր. օր-ի հոդվածը (ները), պատժատեսակը, պատժաչափը, ազատման օրը, ամիսը, տարեթիվը, հիմքը)՝ 


[bookmark: _Hlk123055795]2. Ներկա գործով դատապարտվել է (նշել օրը, ամիսը, տարեթիվը, դատարանը, քր. օր-ի հոդվածը(ները)՝



3. Պատժաչափը՝ _______________________________________________________________

[bookmark: _Hlk123054916]4. Լրացուցիչ պատժի առկայությունը, տեսակը՝ _______________________________________

5. Տեղեկություններ պատժատեսակի, պատժաչափի փոփոխման վերաբերյալ՝ __________________________________________________________________________________

6. Պատժի սկիզբը՝—————թ․                                          Պատժի վերջը՝—————թ․

7. Պատիժը կրելուց պայմանական վաղաժամկետ ազատման ներկայացնելու (1/4, 1/3, 1/2, 2/3, 3/4) օրը, ամիսը, տարեթիվը՝ ____________________________________________________

8. Պատիժը կրելուց պայմանական վաղաժամկետ ազատելը, մերժելը (նշել օրը, ամիսը, տարեթիվը, որոշումը կայացրած մարմինը)՝ ___________________________________________
[bookmark: _Hlk123054996]9. Անվտանգային գոտու տեսակը՝____________________________________________________

10. Դատապարտյալի շարժը (ՀՀ ԱՆ քրեակատարողական հիմնարկի անվանումը, տեղափոխման  օրը, ամիսը, տարեթիվը)՝ ____________________________________________
11. Դատապարտյալի տարիքը ներկայում՝ —————————————————————

12. Դատապարտյալի տարիքը հանցագործություն կատարելու պահին՝ ————————

13. Հանցանքի բնույթն ու վտանգավորությունը՝ ——————————————————— 

14․ Ռեցիդիվի առկայությունը՝ —————————————————————————— 

15. Դատական ակտով ֆինանսական պարտավորությունների առկայությունը՝ _________________________________________________________________________________

15.1. Դատական ծախս (նշել չափը, մուծման վերաբերյալ առկա տեղեկությունները)՝ —————————————————————————————————————————— 
15.2. Տուժողին պատճառած վնաս (նշել չափը, հատուցման կամ հարթման վերաբերյալ առկա տեղեկությունները)՝ ———————————————————————————————————————————————————————————————————
———————————————————————————————————————(Ըստ վերաբերելիության՝ նշում կատարել Զեկույցի դրական շեմի իջեցման վերաբերյալ)

16. Մինչ պատիժ նշանակելը դատապարտյալի վերաբերմունքը կատարած հանցանքի նկատմամբ՝ ——————————————————————————————————
——————————————————————————————————————————————————————————————————————————————
(Ըստ վերաբերելիության՝ նշում կատարել Զեկույցի դրական շեմի իջեցման վերաբերյալ)

17. Դատապարտյալի ռիսկերի և կարիքների գնահատմամբ կրթական կարիքի առկայություն և վերասոցիալականացման ծրագրով կրթական ծրագր(եր)ին մասնակցելու նախատեսված գործողություն՝ ——————————————————————————
———————————————————————————————————————
———————————————————————————————————————
(Ըստ վերաբերելիության՝ նշում կատարել Զեկույցի դրական շեմի իջեցման վերաբերյալ)

Պատիժը կրելուց պայմանական վաղաժամկետ ազատման հարցի քննարկման շրջանակներում գնահատման ենթակա չափորոշիչների վերաբերյալ Վերասոցիալականացման գնահատման հանձնաժողովի եզրակացության համաձայն՝

18. Պատժի կրման ընթացքում կրթական ծրագրերին մասնակցությունը՝ ————————————————————————————————————————————————————————————————————————————————————
( --- միավոր)
(Անհրաժեշտության դեպքում նշում կատարել, որ սույն կետը գնահատման ենթակա չէ)

19. Պատժի կրման ընթացքում աշխատելը, եթե առկա է եղել աշխատելու հնարավորություն, և չաշխատելը պայմանավորված չի եղել դատապարտյալի առողջական խնդիրներով՝ ——————————————————————————————————————————————————————————————————
( --- միավոր)

20. Պատժի կրման ընթացքում սոցիալական կամ հոգեբանական կամ իրավական մասնագիտական աշխատանքների (խմբային կամ անհատական) կամ կրթական կամ մարզական կամ մշակութային միջոցառումներին կամ դատապարտյալների ինքնագործ միավորումներին մասնակցությունը (զբաղվածությունը)՝ ————————————————————————————————————————————————————
———————————————————————————————————————
( --- միավոր)

21. Պատժի կրման ընթացքում կարգապահությունը՝ ———————————————
———————————————————————————————————————
( --- միավոր)

22. Պատժի կրման ընթացքում խրախուսանքի առկայությունը՝ ——————————
———————————————————————————————————————
( --- միավոր)

23. Տուժողին պատճառված վնասը պատժի կրման ընթացքում հատուցած կամ այլ կերպ հարթած լինելը՝ —————————————————————————————
———————————————————————————————————————
( --- միավոր)
(Անհրաժեշտության դեպքում նշում կատարել, որ սույն կետը գնահատման ենթակա չէ)

24. Կատարած հանցանքի նկատմամբ ունեցած վերաբերմունքը՝ ——————————
———————————————————————————————————————
( --- միավոր)
(Անհրաժեշտության դեպքում նշում կատարել, որ սույն կետը գնահատման ենթակա չէ)

25. Որոշակի հակումները և հնարավոր կախվածությունները՝ ———————————
———————————————————————————————————————
( --- միավոր)
26. Քրեական ենթամշակույթի նկատմամբ ունեցած վերաբերմունքը՝ ———————
———————————————————————————————————————
( --- միավոր)

27. Ընտանիքի կամ արտաքին աշխարհի հետ կապը՝ ———————————————
———————————————————————————————————————
( --- միավոր)

28. Դատապարտյալի վերաբերյալ վերոգրյալ վերլուծությունների հիմքում ընկած տվյալներ.
28.1. Կրթություն ———————————————————————————————
———————————————————————————————————————
———————————————————————————————————————
28.2. Աշխատանք ———————————————————————————————
———————————————————————————————————————
———————————————————————————————————————
28.3. Մասնագիտական աշխատանքներ (խմբային կամ անհատական) ————————
———————————————————————————————————————
———————————————————————————————————————
28.4. Զբաղվածություն (միջոցառումներ, ինքնագործ միավորումներ) —————————
———————————————————————————————————————
———————————————————————————————————————
28.5. Տույժ(եր) —————————————————————————————————
———————————————————————————————————————
———————————————————————————————————————
28.6. Խրախուսանք(ներ) ————————————————————————————
———————————————————————————————————————
———————————————————————————————————————

29. Դատապարտյալի վերաբերյալ այլ տվյալներ.
29.1. Խնամքի տակ գտնվող անձինք (առկայության դեպքում) ————————————
29.2. Առողջական վիճակը ————————————————————————————
———————————————————————————————————————
29.3. Դատապարտյալի հոգեբանական նկարագիրը ————————————————
———————————————————————————————————————
29.4. Անձնական զարգացմամբ զբաղվելու վերաբերյալ տեղեկություններ (առկայության դեպքում) ———————————————————————————————————
———————————————————————————————————————
29.5. Դատապարտյալի վերաբերյալ այլ հանգամանքներ, այդ թվում նախասիրություններ
———————————————————————————————————————

Ելնելով վերոգրյալից և ղեկավարվելով Քրեական օրենսգրքի 85-րդ, Քրեակատարողական օրենսգրքի 133-րդ հոդվածներով և ՀՀ արդարադատության նախարարի ——————————————— հրամանով, ինչպես նաև հաշվի առնելով, որ չափորոշիչների գնահատման ու գումարման արդյունքը կազմում է        միավոր՝

Գ Տ Ն Ո Ւ Մ   Ե Մ ՝

Դատապարտյալ ______________________________________________-ի վերաբերյալ զեկույցը դրական/բացասական է:

«ԿԱԶՄԵՑ`» ՀՀ ԱՆ «__________________» ՔԿՀ ՍՀԻԱ բաժնի ____________________________________________________
(աշխատակցի պաշտոնը, ստորագրությունը, անունը, ազգանունը)

«ՀԱՄԱՁԱՅՆ ԵՄ`» ՀՀ ԱՆ «__________________» ՔԿՀ ՍՀԻԱ բաժնի պետ _______________________________________________________
	(ստորագրությունը, անունը, ազգանունը)


(Ձև 4)
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ
ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԵՏ
_____________________________________
                                                                                (Ա.Ա.Հ.)

ԾԱՆՈՒՑՈՒՄ

(պատիժը կրելուց պայմանական վաղաժամկետ ազատելու հարցի քննարկման համար ներկայացված դիմումների և զեկույցների կազմման վերաբերյալ)

Հարգելի՛ _____________________,
                                 (ազգանունը)
Սույն թվականի_______________________________-ին լրանում է ՀՀ ԱՆ «_____________» ՔԿՀ դատապարտյալ(ներ)՝ _____________________________________________________ի
(Ա.Ա.Հ.)
_____________________________________________________________________________
_____________________________________________________________________________
պատիժը կրելուց պայմանական վաղաժամկետ ազատելու օրենքով սահմանված ժամկետը:
Ելնելով վերոգրյալից` խնդրում եմ Քրեակատարողական օրենսգրքի 133-րդ հոդվածի 4-րդ մասով սահմանված ժամկետում ներկայացնել Քրեական օրենսգրքի 85-րդ հոդվածի 2-րդ և 3-րդ մասերով նախատեսված հանգամանքների վերաբերյալ զեկույցը:

ՀՀ ԱՆ «________________________» ՔԿՀ ՊԵՏ,
                                                                     (հիմնարկի անվանումը)

ԱՐԴԱՐԱԴԱՏՈՒԹՅԱՆ _____________________
                                                                                                                        (նշել կոչումը)
_________________________________________
                                                           (ստորագրություն, Ա.Ա.Հ)



(Ձև 5)
«ՀԱՍՏԱՏՈՒՄ ԵՄ»
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ
ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ
ՊՐՈԲԱՑԻԱՅԻ ԾԱՌԱՅՈՒԹՅԱՆ ՊԵՏ
______________________________________
 								(ստորագրություն, Ա.Ա.Հ.)

«_______ «_____________________20___ թ.


ԶԵԿՈՒՅՑ

ՀՀ ԱՆ «________________» ՔԿՀ ԴԱՏԱՊԱՐՏՅԱԼ

_________________________________________________________________________-ի 

ՎԵՐԱԲԵՐՅԱԼ

«_____»________________20___թ.                                                     ք. ________________

ՀՀ արդարադատության նախարարության պրոբացիայի ծառայության ___________________________________________________________________________բաժնի _________________________________________________________________________________________________________________________________________________________________ս ուսումնասիրելով՝ 

1) Դատապարտյալի անունը, հայրանունը, ազգանունը 
2) Ծննդյան օրը, ամիսը, տարեթիվը 
3) Ծննդյան վայրը 
4) Ազգությունը, քաղաքացիությունը 

վերաբերյալ նյութերը՝
ՊԱՐԶԵՑԻ

ԴԱՏԱՊԱՐՏՅԱԼԻ՝ ՊԱՏԺԻ ԿՐՄԱՆ ԸՆԹԱՑՔՈՒՄ ԴՐՍԵՎՈՐԱԾ ՎԱՐՔԱԳԾԻ ՊԱՏԿԵՐԸ.

1) Պատժի կրման ընթացքում խրախուսանքի, կարգապահական տույժի առկայության, պատժի կրման ընթացքում կրթական ծրագրերին, մարզական կամ մշակութային միջոցառումներին, վերասոցիալականացման, այդ թվում` անձնական զարգացման միջոցառումներին կամ դատապարտյալների ինքնագործ միավորումներին մասնակցության և աշխատանքի, դրանց դինամիկայի և տուժողին պատճառած վնասը հատուցելու կամ այլ կերպ հարթելու վերաբերյալ տեղեկությունները՝ ըստ Հայաստանի Հանրապետության արդարադատության նախարարության «_____________» քրեակատարողական հիմնարկի զեկույցի.






2) Դատապարտյալի պատշաճ վարքագիծը գնահատող այլ հանգամանքներ, որոնք նկարագրված չեն Հայաստանի Հանրապետության արդարադատության նախարարության «_____________» քրեակատարողական հիմնարկի զեկույցում.




3) Նախկինում պայմանական վաղաժամկետ ազատման հետ կապված հարցի քննարկման նախապատմությունը՝ ներառյալ հիմնավորումները, արդյունքները և վերջին վերանայումից (հարցի քննարկումից) հետո վարքագծային առաջընթացը.




Պատժի կրման ընթացքում դատապարտյալի վարքագծի ընդհանուր գնահատականը և եզրակացությունները՝ հիմնված նախորդ գործոնների վրա, վարքագծային հիմնական փոփոխությունները, վարքագծի որակական գնահատականը, վարքագծի ազդեցությունը հասարակությունում հաջող վերաինտեգրվելու վրա.




ԴԱՏԱՊԱՐՏՅԱԼԻ ԿՈՂՄԻՑ ՆՈՐ ՀԱՆՑԱԳՈՐԾՈՒԹՅՈՒՆ ԿԱՏԱՐԵԼՈՒ ՀԱՎԱՆԱԿԱՆՈՒԹՅՈՒՆԸ ԳՆԱՀԱՏՈՂ ՀԱՆԳԱՄԱՆՔՆԵՐԸ.

1) Դատապարտյալի տարիքը պատիժը կրելու (զեկույցը տրամադրելու պահին), դատապարտյալի տարիքը հանցագործությունը կատարելու պահին.




2) Հանցագործության հակիրճ նկարագիրը, հանցագործության բնույթը և վտանգավորությունը. 




3) Իր կատարած հանցանքի նկատմամբ ունեցած վերաբերմունքը, հանցագործության հիմքում ընկած պատճառների, դրա կատարմանը նպաստող հիմնական գործոնների ըմբռնումը դատապարտյալի կողմից, ինչպես նաև տուժողի հետ շփման կամ հաշտեցման ուղղությամբ ձեռնարկված քայլերը.




4) Հանցանքի կատարմանը նպաստած հանգամանքների փոփոխությունները. 




5) Ռեցիդիվի առկայությունը, ինչպես նաև նախկին դատվածությունները.




6) Դատապարտյալի վերաբերմունքը քրեական ենթամշակույթի նկատմամբ.




7) Պատժի կրման ընթացքում սոցիալական միջավայրը.




8) Նախկին և ներկա որոշակի բացասական հակումները, բացասական կախվածությունները՝ այդ թվում՝ վարքային, բացասական նախասիրությունները, իսկ նման հակումների, կախվածությունների, նախասիրությունների առկայության դեպքում՝ դրանց նվազեցմանն ուղղված քայլեր ձեռնարկելու մասին տեղեկությունները․




9) Նախկին և ներկա առողջական, այդ թվում` հոգեկան առողջության վիճակը, հարկադիր բուժման մեջ գտնվելը և հարկադիր բուժման արդյունքը. 




10) Նախկին և ներկա ընտանեկան և աջակցող սոցիալական միջավայրը, խնամքի տակ գտնվող անձանց առկայությունը, ինչպես նաև փոխհարաբերությունների դինամիկայի վերլուծությունը.



11) Ազատազրկումից առաջ բնակության վայրը և ազատվելուց հետո նախատեսվող բնակության պայմանները.




12) Կրթությունը, ինչպես նաև կրթական, վերապատրաստման կամ մասնագիտական զարգացման ծրագրերին մասնակցության պլանները ազատվելուց հետո.




13) Աշխատանքային նախապատմությունը, ազատվելուց հետո զբաղվածության պլանները՝ ներառյալ աշխատանքով ապահովված լինելու հնարավորությունը և հնարավոր ֆինանսական վիճակը.




14) Պատժից ազատ արձակումից հետո դրվող պարտականությունների նկատմամբ ունեցած վերաբերմունքը, այն գործոնների առկայությունը (պաշտպանիչ գործոններ, օրինակ՝փոփոխությունների մոտիվացիան, անձնական ուժող կողմերը) որոնք մեղմացնում կամ նվազեցնում են  հանցավոր կամ հակասոցիալական վարքագծի դրսևորման ռիսկը․ 




15) Դատապարտյալի կողմից նոր հանցագործություն կատարելու հավանականությունը գնահատող այլ հանգամանքներ. 




16) Ռիսկի գնահատման գործիքի պաշտոնական արդյունքները (եթե կիրառվել է).




Ընդհանուր գնահատական և եզրակացություններ՝ նոր հանցագործություն կատարելու հավանականության վերաբերյալ (ցածր/միջին/բարձր)` հիմնված կրկնահանցագործության ռիսկի և պաշտպանիչ գործոնների վրա.




Նշումներ 
Դատապարտյալի կողմից պրոբացիայի ծառայողի հետ համագործակցելը կամ համագործակցությունից հրաժարվելը 
Դատապարտյալն ակտիվորեն համագործակցել է պրոբացիայի ծառայողի հետ 
Դատապարտյալը հրաժարվել է պրոբացիայի ծառայողի հետ համագործակցելուց 
Այլ 

Տեղեկատվության ստացման աղբյուրը 
Դատապարտյալ 
Դատապարտյալի ընտանիքի անդամներ, ծնողներ և (կամ) օրինական ներկայացուցիչներ 
Դատապարտյալի՝ պատիժը կատարող հիմնարկի կողմից վարվող անձնական գործ 
Պատիժը կատարող հիմնարկի վարչակազմ 
Քրեական արդարադատության մարմիններ 
Սոցիալական ապահովության համակարգի մարմիններ 
Ներկա և նախկին աշխատանքի և (կամ) ուսման վայր 
Համայնքի ներկայացուցիչներ 
Այլ ____________:

Տեղեկատվության ստացման անհասանելի աղբյուր 
___________________________________________________________________________
___________________________________________________________________________:

Ելնելով վերոգրյալից և ղեկավարվելով՝ Քրեական օրենսգրքի 85-րդ հոդվածով, Քրեակատարողական օրենսգրքի 133-րդ հոդվածներով.

ԳՏՆՈՒՄ  ԵՄ՝
(Պատժի կրման ընթացքում դատապարտյալի դրսևորած վարքագծի, նոր հանցագործություն կատարելու հավանականության վերաբերյալ եզրակացություններ՝ հիմնված սույն զեկույցում ներառված գործոնների և չափանիշների համակցության վերլուծության վրա)
[bookmark: _Hlk210141133]__________________________________________________________________________________
__________________________________________________________________________________
__________________________________________________________________________________
__________________________________________________________________________________

Այսպիսով, դատապարտյալ ________________________________________________-ի
(անուն, ազգանուն, հայրանուն)
պատժի կրման ընթացքում դրսևորած վարքագիծը պատշաճ է, պատշաճ չէ (ընդգծել համապատասխան տարբերակը) և 
Նրա կողմից նոր հանցագործություն կատարելու հավանականությունը (ցածր/միջին/բարձր) է (ընդգծել համապատասխան տարբերակը),

Հետևաբար` դատապարտյալ ______________________________________________-ին
(անուն, ազգանուն, հայրանուն)
պատիժը կրելուց պայմանական վաղաժամկետ ազատելու ներկայացնելը նպատակահարմար է /նպատակահարմար չէ (ընդգծել համապատասխան տարբերակը)։

Եթե պայմանական վաղաժամկետ ազատելու ներկայացնելը նպատակահարմար է, ներկայացնել ծրագիր որը ներառում է դատապարտյալի վրա դրվող պարտականությունները (ռիսկի կառավարման առաջարկությունները) և այն գործնական քայլերը, որոնք պետք է ձեռնարկվեն ազատ արձակվելուց հետո (բնակություն, ֆինանսներ, զբաղվածություն, կրթություն, ընտանիք, սոցիալական կապեր և առողջություն և այլն). 
_______________________________________________________________________________
_______________________________________________________________________________
_______________________________________________________________________________

Եթե պայմանական վաղաժամկետ ազատելու ներկայացնելը նպատակահարմար չէ, ներկայացնել առաջարկներ ազատազրկման ընթացքում իրականացվելիք միջոցառումների մասին՝ կրկնահանցագործության ռիսկը նվազեցնելու և ապագայում պայմանական վաղաժամկետ ազատման հավանականությունը բարձրացնելու նպատակով.
_______________________________________________________________________________
_______________________________________________________________________________

«ԿԱԶՄԵՑ`» ՀՀ ԱՆ _________________________________ բաժնի
_______________________________________________
___________________________________________________________________________
(աշխատակցի պաշտոնը, անունը, ազգանունը, ստորագրությունը)

«ՀԱՄԱՁԱՅՆ ԵՄ`» ՀՀ ԱՆ ____________________________ բաժնի պետ
_______________________________________________________________
___________________________________________________________________________
(անունը, ազգանունը ստորագրությունը)


(Ձև 6)

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ_______________
ԱՌԱՋԻՆ ԱՏՅԱՆԻ ԸՆԴՀԱՆՈՒՐ ԻՐԱՎԱՍՈՒԹՅԱՆ ԴԱՏԱՐԱՆԻ ՆԱԽԱԳԱՀ
ՊԱՐՈՆ (ՏԻԿԻՆ) _____________________________________ԻՆ

ՄԻՋՆՈՐԴՈՒԹՅՈՒՆ

(ՀՀ ԱՆ «________________» ՔԿՀ դատապարտյալ

__________________________________________________________________________-ին պատիժը կրելուց պայմանական վաղաժամկետ ազատելու հարցը քննարկելու վերաբերյալ)

Հարգելի՛ դատարան,
Միջնորդում եմ քննարկել դատապարտյալ`
__________________________________________________________________________-ին պատիժը կրելուց պայմանական վաղաժամկետ ազատելու հարցը:
Կից ներկայացնում եմ պատիժը կրելուց պայմանական վաղաժամկետ ազատելու հարցը դատարան ներկայացնելու վերաբերյալ ՀՀ ԱՆ «____________________» ՔԿՀ պետի «___»______________ 20__թ. թիվ_____ որոշումը, ՀՀ ԱՆ _______________ քրեակատարողական հիմնարկի և Պրոբացիայի ծառայության զեկույցները, դատապարտյալի անձնական գործի ամփոփ տեղեկանքը և դատապարտյալի կողմից ներկայացված նյութերը _________________________________________________________
___________________________________________________________________________
___________________________________________________________________________
(առկայության դեպքում նշել դատապարտյալի կողմից ներկայացված նյութերը)

Առդիր` «—» թերթից:

ՀՀ ԱՆ «________________________» ՔԿՀ ՊԵՏ,
(հիմնարկի անվանումը)
ԱՐԴԱՐԱԴԱՏՈՒԹՅԱՆ _____________________
(նշել կոչումը)
_________________________________________
(ստորագրություն, Ա.Ա.Հ)


(Ձև 7)

ՈՐՈՇՈՒՄ ԹԻՎ_____

(ՀՀ ԱՆ «________________» ՔԿՀ ԴԱՏԱՊԱՐՏՅԱԼ _________________________________________________________________________-ԻՆ ՊԱՏԻԺԸ ԿՐԵԼՈՒՑ ՊԱՅՄԱՆԱԿԱՆ ՎԱՂԱԺԱՄԿԵՏ ԱԶԱՏԵԼՈՒ ՀԱՐՑԸ ԴԱՏԱՐԱՆ ՆԵՐԿԱՅԱՑՆԵԼՈՒ (ՉՆԵՐԿԱՅԱՑՆԵԼՈՒ) ՄԱՍԻՆ)

«_____»________________ 20___թ.						 Ք. ԵՐԵՎԱՆ

Ես` Հայաստանի Հանրապետության արդարադատության նախարարության «___________________» քրեակատարողական հիմնարկի պետ, արդարադատության _______________________________________________________________________________ս
(կոչումը, Ա.Ա.Հ.)
ուսումնասիրելով` դատապարտյալ`_________________________________________________
_____________________________________________________________________________
(դատապարտյալի անունը, հայրանունը, ազգանունը)
_____________________________________________________________________________
(ծննդյան օրը, ամիսը, տարեթիվը)
վերաբերյալ ՀՀ ԱՆ ________________ քրեակատարողական հիմնարկի և ՀՀ պրոբացիայի ծառայության զեկույցները և նյութերը`

ՊԱՐԶԵՑԻ

Դատապարտյալի վերաբերյալ ՀՀ ԱՆ ________________ քրեակատարողական հիմնարկի զեկույցը դրական/բացասական է, իսկ Պրոբացիայի ծառայության զեկույցը` բացասական/դրական:
Դատապարտյալը տվել է/չի տվել իր համաձայնությունը պատիժը կրելուց պայմանական վաղաժամկետ ազատելու հարցով դատարան միջնորդություն ներկայացնելու համար (լրացվում է, եթե զեկույցներից մեկը բացասական է):
Ելնելով վերոգրյալից և ղեկավարվելով Քրեական օրենսգրքի 85-րդ հոդվածով և Քրեակատարողական օրենսգրքի 133-րդ հոդվածով `

ՈՐՈՇԵՑԻ

Դատապարտյալ ____________________________________________________________ի`
(Ա.Ա.Հ) 
պատիժը կրելուց պայմանական վաղաժամկետ ազատելու հարցը ներկայացնել/չներկայացնել դատարան:

ՀՀ ԱՆ «________________________» ՔԿՀ ՊԵՏ,
(հիմնարկի անվանումը)
ԱՐԴԱՐԱԴԱՏՈՒԹՅԱՆ _____________________
(նշել կոչումը)
__________________________________________
(ստորագրություն, Ա.Ա.Հ)

Ծանոթացա և ստացա որոշումը ___________________________________________:
(դատապարտյալի ստորագրություն)


«_____»_________________ 20___թ.:


(Ձև 8)

ՀԱՄԱՁԱՅՆՈՒԹՅՈՒՆ

(պատիժը կրելուց պայմանական վաղաժամկետ ազատելու հարցը դատարան
ներկայացնելու վերաբերյալ)

Ես` ՀՀ ԱՆ «____________________» քրեակատարողական հիմնարկի դատապարտյալ _______________________________________________________________________________ս, տալիս եմ/չեմ տալիս իմ համաձայնությունը պատիժը կրելուց պայմանական վաղաժամկետ ազատելու հարցով դատարան միջնորդություն ներկայացնելու համար:

Դատապարտյալ` _______________________________________
(ստորագրություն)


«_____»_________________ 20___թ.


Ձև 9
ՀՀ ԱՆ «_______________» ՔԿՀ ԴԱՏԱՊԱՐՏՅԱԼ
հիմնարկի անվանումը
_____________________________________________ԻՆ
Ա.Ա.Հ.

ԾԱՆՈՒՑՈՒՄ
(պատիժը կրելուց պայմանական վաղաժամկետ ազատելու հարցը կրկին քննարկելու կարգի, ինչպես նաև քրեակատարողական հիմնարկի վարչակազմի որոշումը բողոքարկելու իրավունքի վերաբերյալ)

Ղեկավարվելով Քրեակատարողական օրենսգրքի 133-րդ հոդվածի 7-րդ, 8-րդ, 12-րդ և 13-րդ մասերով` տեղեկացնում եմ, որ ՀՀ ԱՆ «__________________» ՔԿՀ պետի «_____»____________20___ թվականի թիվ___ որոշումը Ձեր կողմից կարող է բողոքարկվել դատական կարգով` որոշումը ստանալուց հետո մեկամսյա ժամկետում:
Պատիժը կրելուց պայմանական վաղաժամկետ ազատելու վերաբերյալ հարցը կարող է կրկին քննարկվել համապատասխան որոշման ընդունումից հետո` երեք ամիս անց, եթե դատապարտյալի կողմից նշված ժամկետը լրանալուց ոչ շուտ, քան 40 օր առաջ ներկայացվի դիմում:
Դատարանի կողմից պատժից պայմանական վաղաժամկետ ազատելը մերժելու մասին որոշում կայացնելու դեպքում` պատիժը կրելուց պայմանական վաղաժամկետ ազատելու վերաբերյալ հարցը կարող է կրկին քննարկվել դատարանի դատական ակտն օրինական ուժի մեջ մտնելուց հետո` վեց ամիս անց, եթե դատապարտյալի կողմից նշված ժամկետը լրանալուց ոչ շուտ, քան 40 օր առաջ ներկայացվի դիմում:

ՀՀ ԱՆ «_______________» ՔԿՀ_______________,
  (հիմնարկի անվանումը)                    (նշել պաշտոնը)

ԱՐԴԱՐԱԴԱՏՈՒԹՅԱՆ _____________________
(նշել կոչումը)
________________________________________
(ստորագրություն, Ա.Ա.Հ)

Ծանոթացա և ստացա որոշումը ______________________________________________
(դատապարտյալի ստորագրություն)

«_____»______________ թ.:


Հավելված N 3
Հայաստանի Հանրապետության
արդարադատության նախարարի
2026 թվականի օգոստոսի ___-ի
N __-Լ հրամանի

ՉԱՓՈՐՈՇԻՉՆԵՐ
[bookmark: _Hlk164163994]ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐԴԱՐԱԴԱՏՈՒԹՅԱՆ ՆԱԽԱՐԱՐՈՒԹՅԱՆ ՔՐԵԱԿԱՏԱՐՈՂԱԿԱՆ ՀԻՄՆԱՐԿՆԵՐԻ ԿՈՂՄԻՑ ԶԵԿՈՒՅՑԻ ԿԱԶՄՄԱՆ ՀԱՄԱՐ ԴԱՏԱՊԱՐՏՅԱԼԻ ՎԵՐԱԲԵՐՅԱԼ ՏԵՂԵԿԱՏՎՈՒԹՅԱՆ ԳՆԱՀԱՏՄԱՆ 

	1. Պատժի կրման ընթացքում կրթական ծրագրերին մասնակցելը
	Եթե ռիսկերի և կարիքների գնահատմամբ կրթական կարիք է գնահատվել, վերասոցիալականացման ծրագրով կրթական ծրագր(եր)ին մասնակցելու գործողություն է նախատեսվել և ներկայում դատապարտյալի մասնակցության դինամիկան գնահատվել է դրական, տրվում է 3 միավոր:

	
	Եթե ռիսկերի և կարիքների գնահատմամբ կրթական կարիք է գնահատվել, վերասոցիալականացման ծրագրով կրթական ծրագր(եր)ին մասնակցելու գործողություն է նախատեսվել, սակայն ներկայում դատապարտյալի մասնակցության դինամիկան գնահատվել է բացասական, հանվում է 3 միավոր:

	2. Պատժի կրման ընթացքում աշխատելը, եթե առկա է եղել աշխատելու հնարավորություն, և չաշխատելը պայմանավորված չի եղել դատապարտյալի առողջական խնդիրներով
	Եթե պայմանական վաղաժամկետ ազատման հարցի քննարկումից երկու տարի և ավելի վաղ ժամանակահատվածում դատապարտյալն առնվազն երկու ամիս աշխատել է, տրվում է 1 միավոր։

	
	Եթե պայմանական վաղաժամկետ ազատման հարցի քննարկման պահին նախորդող վերջին 2 տարիների ընթացքում դատապարտյալն առնվազն երկու ամիս աշխատել է, տրվում է 3 միավոր։ 

	Ծանոթագրություն. Սույն կետով նախատեսված միավորները միմյանց չեն գումարվում, դատապարտյալին կարող է տրվել միայն մեկ ենթակետով նախատեսված միավորը։

	3. Պատժի կրման ընթացքում սոցիալական կամ հոգեբանական կամ իրավական մասնագիտական աշխատանքների (խմբային կամ անհատական) կամ կրթական կամ մարզական կամ մշակութային միջոցառումներին կամ դատապարտյալների ինքնագործ միավորումներին մասնակցելը (զբաղվածություն)
	Եթե պատժի կրման ընթացքում մասնագիտական աշխատանքների մասնակցության դինամիկան գնահատվել է դրական, տրվում է 2 միավոր:

	
	Եթե պատժի կրման ընթացքում մասնագիտական աշխատանքների մասնակցության դինամիկան գնահատվել է բացասական, հանվում է 2 միավոր:

	
	Եթե պատժի կրման ընթացքում զբաղվածության (կրթական կամ մարզական կամ մշակութային միջոցառումներին կամ դատապարտյալների ինքնագործ միավորումներին մասնակցելը) դինամիկան գնահատվել է դրական, տրվում է 1 միավոր:

	
	Եթե պատժի կրման ընթացքում զբաղվածության (կրթական կամ մարզական կամ մշակութային միջոցառումներին կամ դատապարտյալների ինքնագործ միավորումներին մասնակցելը) դինամիկան գնահատվել է բացասական, հանվում է 1 միավոր:

	Ծանոթագրություն. Սույն կետով նախատեսված ենթակետերի միավորները միմյանց կարող են գումարվել, եթե ենթակետերը վերաբերելի են դատապարտյալին:

	4.Պատժի կրման ընթացքում կարգապահական տույժի առկայությունը
	Պատժի կրման ընթացքում կարգապահական տույժի ենթարկված չլինելու դեպքում տրվում է 3 միավոր։

	
	Եթե պատժի կրման ընթացքում կարգապահության դինամիկան գնահատվել է դրական, տրվում է 2 միավոր:

	
	Եթե պատժի կրման ընթացքում կարգապահության դինամիկան գնահատվել է բացասական, հանվում է 3 միավոր:

	5. Պատժի կրման ընթացքում խրախուսանքի առկայությունը
	Պատժի կրման ընթացքում խրախուսանքի միջոց կիրառված լինելու դեպքում տրվում է 2 միավոր:

	6. Տուժողին պատճառված վնասը պատժի կրման ընթացքում հատուցելը կամ այլ կերպ հարթելը
	Տուժողին պատճառված վնասը պատժի կրման ընթացքում ամբողջությամբ կամովին հատուցելու կամ հարթելու դեպքում տրվում է 3 միավոր:

	
	Տուժողին պատճառված վնասը պատժի կրման ընթացքում կամովին հատուցելու կամ հարթելու դինամիկան դրական գնահատելու դեպքում տրվում է 2 միավոր:

	
	Տուժողին պատճառված վնասը պատժի կրման ընթացքում կամովին հատուցելու կամ հարթելու դինամիկան բացասական գնահատելու դեպքում հանվում է 2 միավոր: 

	
	Տուժողին պատճառված վնասը պատժի կրման ընթացքում չհատուցելու կամ չհարթելու դեպքում հանվում է 3 միավոր։

	7. Կատարած հանցանքի նկատմամբ ունեցած վերաբերմունքը
	Կատարած հանցանքը պատժի կրման ընթացքում ընդունելու և զղջալու դեպքում տրվում է 2 միավոր:

	
	Կատարած հանցանքը պատժի կրման ընթացքում չընդունելու կամ չզղջալու դեպքում հանվում է 2 միավոր։

	8. Որոշակի հակումները և հնարավոր կախվածությունները 
	Որոշակի հակում կամ կախվածություն չունենալու դեպքում տրվում է 2 միավոր։

	
	Որոշակի հակումը նվազեցնելուն ուղղված աշխատանքներին մասնակցելու կամ կախվածության բուժման փուլում դինամիկան գնահատվել է դրական, տրվում է 1 միավոր:

	
	Որոշակի հակում կամ կախվածություն ունենալու, սակայն հակումը նվազեցնելուն ուղղված աշխատանքներին մասնակցելու կամ կախվածության բուժման ուղղությամբ աշխատանքների դինամիկան գնահատվել է բացասական, հանվում է 2 միավոր։

	9. Քրեական ենթամշակույթի նկատմամբ ունեցած վերաբերմունքը
	[bookmark: _Hlk144225173][bookmark: _Hlk214367651]Քրեական ենթամշակույթի նկատմամբ դրական վերաբերմունքի դեպքում հանվում է 3 միավոր:

	10. Ընտանիքի կամ արտաքին աշխարհի հետ կապը
	Արտաքին աշխարհի հետ կապի դինամիկան կայուն կամ դրական գնահատելու դեպքում տրվում է 2 միավոր։

	
	Արտաքին աշխարհի հետ կապի դինամիկան բացասական  գնահատելու դեպքում հանվում է 2 միավոր։

